
SLOBODAN MILOŠEVIĆ, Izbeglice i preseljenici na teritoriji 
okupirane Jugoslavije 1941—1945, godine, Beograd 1981. 


Izučavanje problema izbeglica i preseljenika na teritoriji okupirane Jugoslavije 
1941—1945. od neobično je velikog značaja kojemu se do monografije Miloševića 
nije poklanjala potrebna pažnja. Predmet je Miloševićeve studije prisilno, neorga- 
nizovano i organizovano preseljavanje stanovništva okupirane Jugoslavije u 
toku drugoga svetskog rata. U delu je problem svestrano obrađen s pravnog 
i sociološkog gledišta, na osnovu demografske statistike, što je do ove studije 
bilo zanemareno. U predgovoru je autor dao kratak kritički osvrt na literaturu 
kojom se služio i arhivske izvore, 


U uvodu se najpre govori o teritorijalnoj podeli Jugoslavije 1941. i sporovima 
među okupatorima. Takođe se ukazuje na preseljavanje stanovništva i među- 
narodno pravo. Nemci žele da germanizuju ne narod već zemljište. Po među- 
narodnom pravu okupacija se smatra privremenom i okupator na okupiranom 
terenu nema suvereno pravo. Stoga svako raseljavanje stanovništva predstavlja 
povredu prava po Ženevskoj konvenciji. Proganjanje u vezi s agresivnim 
ratom se vrši na nacionalnoj, rasnoj, verskoj i političkoj osnovi. 

U prvoj se glavi najpre govori o »Preseljavanju stanovništva sa teritorije okupa- 
cionih zona« (19—106), pri čemu je prvo obrađena nemačka okupaciona zona 
1 u njoj Slovenija. Nemci su se pridržavali Hitlerove poruke: »Učinite mi ovu 
pokrajinu opet nemačkom.« Iznete su osnovne smernice za preseljavanje Slove- 
naca i organizaciona struktura organa za njihovo iseljavanje i osnivanje logora. 
Opisani su i sabirni logori u Štajerskoj. Navodi se da je kroz sabirni logor 
Brestanica kod Krškog prošlo 40.000 izgnanika transportovanih u Nemačku, 
NDH i Srbiju. Prikazan je i socijalni sastav izgnanika iz slovenačke Štajerske. 
Opisani su i sabirni logori u Gorenjskoj, U vezi s konferencijama posvećenim 
preseljavanju Slovenaca ističe se da se na prvima govorilo o- preseljavanju 
220.000—260.000 osoba, ali je zatim taj broj smanjen za što su navedeni uzroci. 
Detaljno su iznete deportacije slovenačkog stanovništva u NDH i Srbiju. Po- 
sebno je obrađena deportacija iz slovenačke Štajerske u trećem ralasu. Ukazuje 
se na transportovanje 22.797 Slovenaca u Nemačku, zbog teškoća naseljavanja 
u NDH. Ima reči i o preseljavanju srpskog stanovništva iz Banata, a na Kosovu 
je posebna pažnja poklonjena izbeglicama sa teritorije Kosovske Mitrovice i 
Deževa čiji je položaj bio neobično težak. Na početku 1942. u Raškoj se nalazilo 
oko 40.000 Srba izbeglica, dok je u Kuršumliji i Lebanu bilo po 10.000 izbe- 
glica. Ukazuje se i na konferenciju o pitanju vraćanja izbeglica na teritoriju 
Kosova, kao i na događaje posle kapitulacije Italije, 8. IX 1943, jer nemačke 
vlasti nisu promenile odnos prema »Velikoj Albaniji«. Smatra se da je od maja 
1941. do aprila 1944. sa Kosova iseljeno više od 40.000 osoba, dok je 30.000 
tražilo dozvolu za iseljenje. 


Za mađarsku okupacionu zonu, kao i nemačku, navedeni su podaci o broju 
stanovnika po nacionalnom sastavu, Prvo se prikazuju progoni i teror u Među- 

murju, zatim molbe Hrvata iz Međumurja ustaškoj vladi za prisajedinjenje 
NDH. Mađarske su vlasti organizovale teror nad hrvatskim stanovništvom 
u Međumurju i Prekomurju. U Prekomurju je počeo proces mađarizacije. Posle 
navođenja brojčanih podataka o nacionalnom sastavu stanovništva Bačke i 
Baranje, govori se o osnivanju 13 logora čiji je kapacitet bio oko 20.000 ljudi, uz 
niz manjih. Kao poseban, logor smatra se logor na novosadskom aerodromu 
kapaciteta 11.000 ljudi. Razvoj NOP-a u Srbiji uvelike je sputavao okupatorske 
vlasti da nastave preseljavanje stanovništva sa drugih teritorija u Srbiju. Tako 
su mađarske vlasti nameravale da iz Bačke presele u Srbiju oko 130.000 Srba. 
Mađari najpre iseljavaju koloniste naseljene između dva svetska rata pa su 
raselili koloniste iz tri okruga: novosadskog, subotičkog i somborskog. Na 
upražnjene posede naseljavaju Mađare. U Međumurju se Mađari plaše Hrvata pa 
se vraćaju na mađarsku teritoriju. Izvode se i racije na stanovništvo koje je 
hapšeno i. bez saslušanja i presude odvođeno na gubilište i streljano: 


Na bugarskoj okupacionoj zoni sa 1,200,000 stanovnika organizovan je teror nad 
srpskim stanovništvom i njegovo: iseljavanje uz pljačku imovine. Milošević 
ukazuje na žalosne prizore kolona izbeglica na putevima u bugarskoj okupacio- 
noj zoni. Smatra da je do početka avgusta 1941, iz Skoplja iseljeno oko 45.000 
Srba. Kasnije se taj broj povećava. Iseljavanje nije samo »dobrovoljno« već i 
organizovano, plansko. I makedonsko se stanovništvo internira da ne bi pomagalo 
NOP. Italijanska okupaciona zona imala je 1,230.000 stanovnika, Milošević je 
izneo stao iralijanskih okupacionih vlasti: prema jugoslovenskom stanovništvu 
i njegovom iseljavanju sa teritorije Slovenije, Hrvatske i BiH, kao i zapadnog 
dela Makedonije i Kosova, Italijani su svuda sprovodili denacionalizatorsku 
politiku. Talijanski se jezik uvodi kao službeni jezik. Politika Italijana u pitanju 
denacionalizacije stanovništva bila je jedinstvena ma gde se sprovodila, Sa 
italijanske okupacione zone u Kosovu bilo je oko 70.000 izbeglica. Crveni krst 
se brine za zaštitu Crnogoraca u Metohiji, Izbeglice odlaze u Crnu Goru i 
smeštaju. se kod rođaka i prijatelja. Po slobodnoj proceni, a na osnovu pojedi- 
načnih dokumenata, broj izbeglica u Crnoj Gori može da se kreće između 
25.000.i 30.000 osoba. 


U drugom delu prve glave (107—183) prikazano je preseljavanje stanovništva 
sa teritorije NDH i ustaško zakonodavstvo o tom pitanju. Najpre je izneta 
uloga nemačkog okupatora u stvaranju tzv, Nezavisne Države Hrvatske, a zatim 
proglasi i zakonska akta Pavelića protiv. određenih kategorija stanovništva. 
Podvlači se da su javni govori ministara NDH doprineli stvaranju povoljne 
klime..za ustaše da s reči pređu na uništenje srpskog naroda. Niz zakonskih 
akata ` donet: je protiv Srba, Jevreja i Cigana, kao i Hrvata antifašista. Dalje 
se prati propagandna akcija i teror nad srpskim stanovništvom u pojedinim 
krajevima NDH i početak iseljavanja stanovništva. Zaključuje se da su tamo 
gde je ustaška vlast bila jača činjeni veći zločini. Uz akcije preseljavanja sta- 
novništva i: grupna streljanja, pljačka se pokretna i nepokretna imovina: Talas 
zločina. i fizičkog uništenja Srba u NDH širio se nesmanjenom brzinom. Srpsko 
činovništvo u NDH masovno se otpušta iz službe. Posle psihološkog pririska 
slede praktične mere nasilja nad Srbima da se iseljavaju preko Drine u Srbiju. 
Poslove preseljavanja stanovništva obavljale su velike župe koje je koordinirao 
i kontrolisao Glavni ustaški stan u Zagrebu. Navedeni su i statistički podaci o 
iseljavanju stanovništva. Ukazuje se i na konferencije posvećene preseljavanju 
stanovništva. Iznosi se i postupak sa useljenicima i iseljenicima i način postu- 
panja sa imovinom. U logorima narod umire od gladi. Prikazuje se kratak 

istorijat nastanka pojedinih logora na teritoriji NDH — »Danica« u Koprivnici, 
Jastrebarsko, Jasenovac, Lobor Grad,. Kruščica, Đakovo, blizu Osijeka, logor 
Tenje i dr. Ima reči i o deportaciji Srba iz logora u NDH u Srbiju. Usled stra- 
hovitoga ustaškog terora oko 200.000 Srba je prebeglo u Srbiju, ostavljajući 
svoju imovinu, a spasavajući gole živote. Posebna se pažnja posvećuje iseljavanju 
Srba sa teritorije Zagreba, kao i deportaciji stanovništva iz logora. Caprag u 
Srbiju. Dat je i pregled iseljenog stanovništva iz pojedinih srezova NDH i nje- 
gov socijalni sastav. Prati se i pokušaj promene ustaške politike prema srpskom 
stanovništvu i njegovo preseljavanje u 1942. Izbeglo stanovništvo ispred ustaš- 
kog terora znatno je povećalo broj boraca NOVJ. Posebno se ukazuje na evakua- 
ciju stanovništva sa jadranskih ostrva i priobalnog pojasa 1944, Četnici DM su 
nameravali da od preseljenika na teritoriji Srbije stvore posebne četničke jedinice 
namenjene za borbu protiv NOVJ. Opisan je i postupak ustaških vlasti s Make- 
doncima, Crnogorcima, Rumunima i Rusima emigrantima, Oko sredine 1942, bilo 
je 6000 ljudi u sastavu Ruskog zaštitnog korpusa u koji su stupali dobrovoljci 
iz svih slojeva i profesija. Iznet je i postupak sa imovinom iseljenika sa terito- 
rije NDH o čemu su ustaške vlasti izdale zakonsku odredbu. 


Predmet je druge glave (185—220) preseljavanje folksdojčera i njihova koloni- 
začija u pojedinim krajevima Jugoslavije i iseljavanje u Nemačku. Najpre je 
iznet položaj folksdojčera u Hrvatskoj kojih je na početku 1941. bilo oko 
180.000. Ukazuje se na preseljavanje folksdojčera iz BiH na teritoriju Hrvatske 
i u Nemačku. Folksdojčeri su uglavnom bili naseljeni u Sarajevu i Banjaluci, a 
preseljavanje je, uz ostalo, motivisano potrebom radne snage i napadima usta- 
nika. Opisana je i njihova kolonizacija na teritoriji Hrvatske (unutrašnja kolo- 
nizacija), jer su folksdojčeri bili izjednačeni u pravima sa Hrvatima i u povlaš- 
ćenom položaju, Smatra se da je do 1. IV 1944. bilo preseljeno oko 25.000 
folksdojčera iz približno 30 opština. Prati se naseljavanje foksdojčere u Srbiji, 
gde je u Beogradu i njegovoj okolini u 1941. naseljeno oko 10.000 folksdojčera, 
Peretežna većina folksdojčera živi u Banatu. Posebno se ukazuje na iseljavanje 
folksdojčera iz Jugoslavije pred jedinicama boraca NOVJ i Crvene armije. 
Smatra se da ih je svega 10% iseljeno, jer je Hitler naredio da se do krajnjih 
granica mogućnosti brani okupirana teritorija. Govori se i o evakuaciji materi- 
jalnih dobara folksdojčera. 

»Deportacija i uništavanje Jevreja i Roma« opisani su u trećoj glavi (221—242). 
Najpre je iznet postupak s Jevrejima kojih je pre napada na Jugoslaviju bilo 
77.485. Smatra se da je ubijeno 62.788 Jevreja. Tu nisu uračunate jevrejske izbe- 
glice, 3000—5000, koji su svi ubijeni a došli su u Jugoslaviju uoči drugoga 
svetskog rata. Sprovođenje plana o uništavanju Jevreja razmatra se po okupa- 
Cionim zonama. Jevreji u talijanskoj okupacionoj zoni bolje prolaze, jer se 
osnivaju logori i ostaju živi. I mađarske okupacione vlasti sprovode teror nad 
Jevrejima. Iz bugarske okupacione zone Jevreji su prebačeni u logor Treblinka 
u Poljskoj gde su ubijeni. Od njih 7315 spasilo se samo 167 lica. Na teritoriji 
NDH ekstremnije su primenjivane fašističke metode prema Jevrejima pa ih je 
uništeno 12.000, dok ih je 2000 deportovano. U vezi s postupkom prema 
Romima naglašava se da ih je, prema popisu od 31. III 1931, bilo 70.424, a 
kasnije sigurno i više, koji su svi izloženi uništenju i progonima. 

»Smještaj i Životni uslovi izbeglica i preseljavanja« predmet je četvrte glave 
(243—348). U prvom se delu govori o naseljavanju srpskog i slovenačkog sta- 
novništva na teritoriji Srbije i o neorganizovanom (ilegalnom) preseljavanju. O 
broju izbeglica nema ni približno tačnih brojčanih podataka. Prema proceni 

generala Dankelmana, na početku septembra 1941. u Srbiji se nalazilo 12.436 
legalno preseljenog i 92.564 ilegalno prebeglog srpskog stanovništva. Za neke 
transporte autor navodi i njihov socijalni sastav. Nema podataka koliko je 
beskućnika stradalo po bosanskim šumama izloženi vremenskim nepogodama. 
Data je i struktura komesarijata za izbjeglice i preseljenike u Srbiji i uloga 
nemačkih okupatora u njenom stvaranju. Ima reči i o razmeštaju izbeglica i pre- 
seljenika u Srbiji. Smatra se da je 1942. bilo 51.328 izbeglica u Beogradu, a u 
užičkom okrugu na početku 1942. više od 20.000 izbeglica, gde su dobili prvi 
smeštaj i bili bezbedniji. Navode se i podaci o broju iseljenika, i to iz NDH 
— 118.167, Mađarske — 24.921, Bugarske — 42.065, Crne Gore i Albanije — 
48.808, Slovenije — 6175, ukupno 24.011 osoba. Milošević zaključuje da je 
istinska brojka bila znatno veća i, prema slobodnim procenama, koje se nalaze 
u pojedinim dokumentima, da je 300.000 do 400.000 osoba. Ima reči o izbegli- 
cama sa drugih teritorija u Banatu. Obrađen je 1 problem životnog pitanja 
izbeglica i preseljenika, kao i njihova ishrana i s tim u vezi uloga Crvenog 
krsta. Ukazuje se i na dodelu napuštenog zemljišta izbeglicama na obradu i 
zapošljavanje izbeglica i preseljenika. Govori se i o zameni novčanica i zbrinja- 
vanju izbegličke dece (62.050 ispod 14 godina). Iznet je i socijalni sastav te 
dece, Komesarijat potencira socijalne razlike. Ima reči o ilegalnom povratku 
Srba svojim kućama na teren NDH u letnjim mesecima u grupama već od 
1941. Kad je povratak legalizovan, odlazaka je bilo više. I slovenački izgnanici 
vraćaju se svojim kućama iz Bosne i NDH. Iz Srbije se izbeglice pripremaju za 
povratak tek nakon dolaska jedinica NOVJ, kad se održavaju i sastanci. 
Posebno je obrađeno naseljavanje hrvatskog stanovništva na reren NDH, te se 
govori o preseljavanju Hrvata sa slovenačke teritorije koju je okupirao Treći 
Rajh. Ustaške vlasti pozvale su Hrvate da se preseljavaju iz Srbije, Makedonije 
i Kosova u NDH. Za razliku od Donje Štajerske gđe su Nemci inicijatori pre- 
seljavanja, ovde su to ustaše. U trećem delu prati se naseljavanje slovenačkog 
stanovništva u NDH, i to pre svega u Hrvatskoj. Vrši se ubrzano iseljavanje 
Slovenaca iz logora u pojedine srezove na terenu NDH. Zbog lošeg položaja 
bilo je pojedinačnih samoubistava slovenačkih preseljenika. Postoji odbojni stav 
ustaša prema naseljavanju Slovenaca u istočnu Bosnu. Slovenački preseljenici 
naseljavaju se u Hercegovini, Dalmaciji i Lici. U Bosanskoj krajini vlasti ne 
vode računa o slovenačkim preseljenicima, već narod — meštani. U četvrtom delu 
ove glave opisuje se naseljavanje Nemaca na upražnjena mesta iseljenog stanov- 
ništva. Prema jednom predlogu od 17. IV 1941. na mesto iseljenih Slovenaca 
trebalo je naseliti 58.000 Nemaca, ne računajući one iz Kočevlja. Preseljavanje 
kočevljanskih Nemaca u oblasti Sutle i Save ne izvodi se u predviđenom roku, 
jer iseljavanje Slovenaca nije teklo po planu, pošto ni:'Srbi iz Hrvatske nisu 
iseljeni po planu. KPJ vrši propagandu protiv naseljavanja kočevljanskih Ne- 
maca između Sutle i Save. Organizuje se i preseljavanje Nemaca iz Ljubljane i 
okoline u Nemačku. 


U poslednjoj, petoj glavi opisan je otpor preseljavanju naroda i mere NOP-a 
i nove Jugoslavije za rešavanje pitanja izbeglog 1 preseljenog stanovništva 
(349—372). KPJ nije priznala ni okupatorsku podelu Jugoslavije pa ni mere 
koje su se zasnivale na podeli. Milošević konstatuje da na teritoriji Jugoslavije 
nije bilo ni jednog jugoslovenskog naroda koji nije bio na neki način proganjan 
i preseljavan. Kad je reč o članovima KPJ i Skoja nije bilo nacionalnog podva- 
janja već su bezobzirno likvidirani. Mobilizacija izbeglica u kvislinške jedinice 
nema većeg uspeha. Izbeglice su se opredeljivale za NOP, naročito oko sredine 

1944, Navodi se i socijalni sastav slovenačkih partizana u Srbiji. Iznete su 
i mere nove narodne vlasti za rešavanje pitanja izbeglica. 

Autor zaključuje da su plan raseljavanja jugoslovenskih naroda, koji su počeli 
sprovoditi nacisti, prihvatili i drugi okupatori pozivajući se na neko »istorijsko 
pravo«, Pod udar ustaških zakona došlo je u prvom redu srpsko stanovništvo, 
Nemci su naseljavani na određene teritorije u Jugoslaviji u cilju njihove kompakt- 
nosti, a u Nemačku u cilju jačanja tamošnjeg življa, radne snage i ratne pri- 
vrede. Jevreji i Romi uglavnom su ubijani. Tako je prema nepotpunim podacima 
sa svojih ognjišta pokrenuto više od 500.000 ljudi, pretežno iz seoskih domaćin- 
stava. Na planu smeštaja izbeglica i preseljenika nisu postignuti značajniji rezul- 
tati, Knjiga sadrži popis izvora i literature (377—385) i registar ličnih imena 
(389—394). 

Delo predstavlja jedinstven. rad o iseljenicima i preseljenicima u Jugoslaviji 
1941—1945. Napisano je na osnovu celokupne dostupne građe, i domaće i strane 
provenijencije. Otvorilo je dug niz pitanja npr. o učešću izbeglica u redovima 
NOVJ i kvislinškim, problem Generalplanosta — tj. stvaranja »nove Evrope«, 
iseljavanje jugoslovenskog stanovništva izvan granica Jugoslavije i niz drugih. 
Autor je delo pisao dokumentovano. Puno je podataka i činjenica, ali čitalac ne 
ostaje ravnodušan prema progonima sa rodnog ognjišta naroda koji radi spaša- 
vanja golog Života mora da u kolonama luta šumama ili ga u logorima očekuje 
nesigurna budućnost. Monografija je objektivno prikazala teror 1 okupatora 
i ustaša, i kako Nedićeva kvislinška uprava podstiče socijalne razlike i među 
izbegličkom decom. Zbog vrsne obrade delo se toplo preporučuje svima odraslim 
čitaocima i omladini, radi njegova vaspitnog delovanja protiv šovinizma i nacio- 
nalne podvojenosti koju su fašisti raspirili i njom se koristili u toku drugoga 
svetskog rata u Jugoslaviji, 


Milica Bodrožić 


ZLATA KNEZOVIĆ, Kulturno stvaralaštvo u revoluciji, 
Zagreb 1981. 


Najmanje obrađivana komponenta naše narodnooslobodilačke borbe i socija- 
lističke revolucije jest kulturno-umjetnička. Dosad se mnogo više pisalo o 
vojnom, političkom i državnopravnom aspektu uključujući i borbu za među- 
narodno priznanje nove Jugoslavije. Manje se pisalo o društveno-ekonomskim 
promjenama koje su našoj narodnooslobodilačkoj borbi dale karakter socija- 
lističke revolucije; o organizaciji proizvodnje i raspodjele i općenito o načinu 
života na oslobođenom teritoriju, o idejno-propagandnom, odgojno-obrazov- 
nom i kulturno-umjetničkom radu. O ovom posljednjem pisalo se uglavnom 
parcijalno — posebno o književnosti, o kazalištu, o likovnoj umjetnosti i o 
muzici. Koliko je nedovoljan interes za ovu problematiku potvrđuje činjenica 
da je doktorska disertacija Maje Hribar-Ožegović, »Kazališna umjetnost u 
Jugoslaviji za vrijeme NOB«, obranjena prije petnaestak godina, ostala 
neobjavljena. S obzirom na takvu situaciju, već sama pojava djela, koje gorovo 
u cjelini obrađuje ovu problematiku, zavređuje pažnju. 


